En 28-årig mand fra Viborg-egnen mistede livet ved 17-tiden søndag, da han i en varevogn med meget høj fart kørte ind i et vejtræ på Ellidsbølvej i Vust ved Fjerritslev.

Ulykken skete i et venstresving, hvor den 28-årige mistede herredømmet og stødte frontalt ind i et vejtræ, oplyser vagtchefen ved Nordjyllands Politi til tv2nord.dk. Den 28-årige døde af sine kvæstelser kort efter politi og ambulance nåede frem.